GRAVIDE PASIENTER TIL MR UNDERSØKELSE.

Retningslinje fra Statens Strålevern

Revidert januar 2018.

Veileder om medisinsk bruk av røntgen- og MR-apparatur Veileder til forskrift om strålevern og bruk av stråling:

«5.4.1 MR undersøkelser av gravide og kvinner i fertil alder:

Det er et begrenset antall studier om risiko for foster ved MR undersøkelser som har blitt gjennomført. I følge ICNIRP og ACR er det ikke påvist økt risiko for foster i form av komplikasjoner i løpet av graviditeten eller skader på foster etter MR undersøkelser (ICNIRP2009, ACR2013). En større Kanadisk studie så på forekomst av dødfødsler, anomalier, kreft og tap av hørsel og syn hos barn av en mor som hadde hatt MR undersøkelser i første trimester. Ved sammenligning av ueksponerte og eksponerte barn uten Gadolinium kontrast, ble det ikke funnet noen økt risiko.»

På HUS støtter vi oss til retningslinjer fra Statens Strålevern.

Gravide pasienter med god indikasjon for MR undersøkelse får en tilpasset undersøkelse, med korrekt sekvensvalg og begrenset tidsbruk.

Hver henvisning av gravide pasienter vurderes ut fra medisinske kriterier og konsekvens for mor og barn.

Gravide pasienter skal ikke ha MR kontrast med mindre det foreligger særskilt grunn til dette, denne problemstilling avgjøres av radiolog og ut fra strenge kriterier.

Dersom pasienten er gravid og trenger en MR undersøkelse vil vi, om mulig, vente til hun er forbi 1ste trimester.

Dersom pasienten er i forløpskontroll og er gravid vil vi vente, om mulig, til etter barnet er født.

Dersom det er behov for MR undersøkelse av foster blir dette gjennomført på egnet maskin og med tilpasset sekvensvalg/tidsbruk. Undersøkelsen gjennomføres i tett samarbeid mellom radiograf og radiolog.

Disse retningslinjene er vurdert ut fra et føre var prinsipp.

6/3-20 Liv Bernstrøm Mekki.

Sikkerhetskoordinator MR seksjonen.